A BIZOTTSÁG 319/2008/EK RENDELETE
(2008. április 7.)
a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló 1782/2003/EK tanácsi rendeletben meghatározott egységes támogatási rendszer végrehajtására vonatkozó részletes szabályok megállapításáról szóló 795/2004/EK rendelet, valamint az 1782/2003/EK tanácsi rendelet által előírt kölcsönös megfeleltetés, moduláció, valamint integrált igazgatási és ellenőrzési rendszer végrehajtására vonatkozó részletes szabályok megállapításáról szóló 796/2004/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendelet módosításáról szóló, 2003. szeptember 29-i 1782/2003/EK tanácsi rendeletre (1) és különösen annak 145. cikke c), m) és n) pontjára,
mivel:
(1)
Az 1782/2003/EK rendelet 44. cikkének (3) bekezdése előírja, hogy a támogatható hektárszámnak megfelelő parcelláknak legalább tíz hónapos időtartamon át a mezőgazdasági termelő rendelkezésére kell állniuk. A közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló 1782/2003/EK rendelet, valamint az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló 1698/2005/EK rendelet módosításáról szóló, 2008. február 14-i 146/2008/EK tanácsi rendelet az 1782/2003/EK rendelet 44. cikkének (3) bekezdését úgy módosította, hogy felhatalmazza a tagállamokat azon időpont meghatározására, amikor a parcelláknak a mezőgazdasági termelő rendelkezésére kell állniuk. E változás miatt a 795/2004/EK bizottsági rendelet (2) 24. cikkének (2) bekezdésében foglalt részletes végrehajtási rendelkezések, amelyek előírják, hogy a parcelláknak legalább tíz hónapos időtartamon át a mezőgazdasági termelő rendelkezésére kell állniuk, feleslegessé váltak. Ezért a rendelet 24. cikkének (2) bekezdését el kell hagyni. A rendelet 26. cikkének (2) bekezdését továbbá a fentieknek megfelelően módosítani kell.
(2)
Ezenkívül a kölcsönös megfeleltetésre vonatkozó szabályoknak a 146/2008/EK rendelet 1. cikkének (1) és (2) bekezdésében foglalt módosításai miatt a 796/2004/EK bizottsági rendeletet (3) is módosítani kell.
(3)
Az új szabályok szerint az illetékes hatóságnak bizonyos esetekben nyomon kell követnie, hogy az érintett mezőgazdasági termelő meghozta-e a szükséges korrekciós intézkedéseket. Az ellenőrzési rendszer gyengülését elkerülendő - különösen a helyszíni ellenőrzési mintákra való tekintettel - egyértelművé kell tenni, hogy az ilyen nyomonkövetési eseteket nem lehet figyelembe venni a minimális ellenőrzési minta meghatározásakor.
(4)
Továbbá az olyan esetekre, amikor egy tagállam él az 1782/2003/EK rendelet 6. cikkének (3) bekezdése, illetve 7. cikkének (2) bekezdése nyújtotta lehetőséggel, miszerint a követelmények kisebb jelentőségű nem teljesítése esetén nem alkalmaz csökkentést, illetve 100 EUR vagy annál kisebb összegű csökkentést nem alkalmaz, meg kell határozni az arra vonatkozó szabályokat, ha az érintett mezőgazdasági termelő nem hozza meg a számára előírt korrekciós intézkedéseket.
(5)
A 795/2004/EK és a 796/2004/EK rendeletet ennek megfelelően módosítani kell.
(6)
Az a lehetőség, hogy a tagállam a követelmények kisebb jelentőségű nem teljesítése esetén eltekinthet a csökkentés alkalmazásától, illetve 100 EUR vagy annál kisebb összegű csökkentés alkalmazásától, 2008. január 1-je óta alkalmazandó. Ezért az e rendeletben előírt módosítások a 2008. január 1-jét követő évekre vagy támogatási időszakokra vonatkozó támogatási kérelmekre alkalmazandók. Ennélfogva e rendeletet 2008. január 1-jétől kell alkalmazni. Azok az új rendelkezések azonban, amelyek a mezőgazdasági termelő felelősségével kapcsolatosak, ha a földterület átruházása esetén a követelmények nem teljesülnek, 2008. április 1-jétől alkalmazandók. Ennek megfelelően a 796/2004/EK rendelet megfelelő módosítása is a fenti időponttól alkalmazandó.
(7)
A vidékfejlesztési támogatási intézkedésekre vonatkozó ellenőrzési eljárások, valamint a kölcsönös megfeleltetés végrehajtása tekintetében az 1698/2005/EK tanácsi rendelet végrehajtására vonatkozó részletes szabályok megállapításáról szóló, 2006. december 7-i 1975/2006/EK bizottsági rendelet (4) hivatkozik a 796/2004/EK rendelet egyik rendelkezésére, amelyet e rendelettel törölni kell. A jogbiztonság érdekében célszerű egyértelművé tenni, hogy az említett rendelkezés az 1975/2006/EK rendelet alkalmazása céljából hatályos marad mindaddig, amíg a megfelelő jogalkotási eljárás során új jogi aktus nem születik.
(8)
A Közvetlen Kifizetések Irányítóbizottsága az elnöke által kitűzött határidőn belül nem nyilvánított véleményt,
ELFOGADTA EZT A RENDELETET:
1. cikk
A 795/2004/EK rendelet a következőképpen módosul:
1.
A 24. cikk (2) bekezdését el kell hagyni.
2.
A 26. cikk (2) bekezdésének első albekezdése helyébe a következő szöveg lép:
„A tagállam legkésőbb az 1782/2003/EK rendelet 44. cikkének (3) bekezdése szerint a tagállam által meghatározott időpont előtt egy hónappal meghatározza az (1) bekezdésben említett régiót.”
2. cikk
A 796/2004/EK rendelet a következőképpen módosul:
1.
A 44. cikk a következő (1a) bekezdéssel egészül ki:
„(1a) Az ellenőrzések e cikk (1) bekezdésében említett minimális arányának megállapításakor az 1782/2003/EK rendelet 6. cikkének (3) bekezdésében, illetve 7. cikke (2) bekezdésének harmadik albekezdésében előírt intézkedéseket figyelmen kívül kell hagyni.”
2.
A 48. cikk (2) bekezdésének helyébe a következő szöveg lép:
„(2) A mezőgazdasági termelőket a helyszíni ellenőrzés időpontjától számított három hónapon belül tájékoztatni kell a követelmények nem teljesítésének valamennyi feltárt esetéről.
Azon eset kivételével, ha a mezőgazdasági termelő azonnal meghozta a korrekciós intézkedéseket a követelményeknek az 1782/2003/EK rendelet 7. cikkének (2) bekezdése értelmében megállapított nem teljesítésének orvoslására, a mezőgazdasági termelőt tájékoztatni kell arról, hogy az említett rendelkezés alapján az első albekezdésben megállapított időpontig korrekciós intézkedéseket kell hozni.
Ha egy tagállam él az 1782/2003/EK rendelet 6. cikkének (3) bekezdése nyújtotta lehetőséggel, és nem alkalmaz csökkentést vagy kizárást, akkor legkésőbb a kifizetés csökkentésétől, illetve a kizárástól való eltekintésről született döntést követő egy hónapon belül az érintett mezőgazdasági termelőt tájékoztatni kell arról, hogy korrekciós intézkedéseket kell hozni.”
3.
A 65. cikk (2) bekezdését e rendelet 3. cikkére való figyelemmel el kell hagyni.
4.
A 66. cikk szövege kiegészül a következő (2a) és (2b) bekezdéssel:
„(2a) Ha egy tagállam él az 1782/2003/EK rendelet 6. cikkének (3) bekezdése nyújtotta lehetőséggel, és nem alkalmaz csökkentést, illetve kizárást, és az érintett mezőgazdasági termelő az adott határidőn belül nem orvosolta a helyzetet, a csökkentést, illetve a kizárást alkalmazni kell.
A határidőt az illetékes hatóság tűzi ki, amely határidő nem lehet a megállapítás évét követő év végénél későbbi.
(2b) Ha egy tagállam él az 1782/2003/EK rendelet 7. cikke (2) bekezdésének második és harmadik albekezdése nyújtotta lehetőséggel, és a követelmények nem teljesítését kisebb jelentőségűnek minősíti, és az érintett mezőgazdasági termelő az adott határidőn belül nem orvosolta a helyzetet, a csökkentést alkalmazni kell.
A határidőt az illetékes hatóság tűzi ki, amely határidő nem lehet a megállapítás évét követő év végénél későbbi.
A követelmények szóban forgó nem teljesítése nem tekinthető kisebb jelentőségűnek, és az (1) bekezdésben foglaltaknak megfelelően legalább 1 %-os csökkentés alkalmazandó.
Továbbá a követelmények kisebb jelentőségűnek minősített nem teljesítése, amelyet a mezőgazdasági termelő az első albekezdésben megállapított határidőn belül orvosolt, a (4) bekezdés alkalmazásában nem tekinthető a követelmények nem teljesítésének.”
5.
A 74. cikk (7) bekezdését el kell hagyni.
3. cikk
A 796/2004/EK rendelet 65. cikkének (2) bekezdése az e rendelet 2. cikkének (3) bekezdése szerinti elhagyásáig az 1975/2006/EK rendelet 22. cikke (1) bekezdésének alkalmazása céljából hatályos marad.
4. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
A rendeletet a 2008. január 1-jét követő évekre vagy támogatási időszakokra vonatkozó támogatási kérelmekre kell alkalmazni.
A 2. cikk (3) bekezdését azonban 2008. április 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008 április 7-én.